Diari Oficial de la Generalitat Valenciana


Sumari del DOGV 1669, del 22-11-1991 (1991/823300)

DECRET 210/1991, d'11 de novembre, del Consell de la Generalitat Valenciana, pel qual s'accepta la cessió gratuïta del conjunt immobiliari de l'Hospital Provincial i Universitari de Sant Joan, d'Alacant, realitzada per la Diputació d'Alacant.
--------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1991/11/11/210/dof/vci/html**

### Dades del document

Número de DOGV
:   1669

Data del DOGV
:   22-11-1991

Secció del DOGV
:   DISPOSICIONS GENERALS

Número del document
:   1991/823300


Data del document
:   11-11-1991

Organisme emissor
:   Conselleria d'Economia i Hisenda

Tipus de document
:   Decret

Decret 210/1991, d'11 de novembre, del Consell de la Generalitat Valenciana, pel qual s'accepta la cessió gratuïta del conjunt immobiliari de l'Hospital Provincial i Universitari de Sant Joan d'Alacant, realitzada per la Diputació d'Alacant.  
La Diputació d'Alacant, en la sessió plenària de data 29 de novembre de 1990, acordà la cessió gratuïta a la Generalitat Valenciana, del conjunt immobiliari de l?Hospital Provincial i Universitari de Sant Joan d'Alacant i del Centre de Transfusió de la Comunitat Valenciana a Alacant.  
Aquesta cessió es realitza amb la finalitat determinant d'implantar-hi i desenvolupar un Hospital General i Universitari i un Centre d'Hemoteràpia.  
A petició del Conseller de Sanitat i Consum, s'iniciaren els tràmits legals oportuns per a l'acceptació i la formalització de la cessió gratuïta de l?immoble realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern valencià l?acceptació de la cessió gratuïta indicada.  
Per tot això, a proposta del Conseller d'Economia i Hisenda i amb la deliberació prèvia del Govern valencià en la reunió del dia 11 de novembre de 1991,  
DECRETE:  
Article primer  
S'accepta la cessió, a títol gratuït, realitzada per la Diputació d'Alacant, del conjunt immobiliari de l'Hospital Provincial i Universitari de Sant Joan d'Alacant que comprén una superfície total aproximada de seixanta-tres mil set-cents noranta-quatre metres, procedents de la hisenda denominada la Cadena, a la partida de la Santa Faç, dels quals mil dos-cents vint-i-set es troben en el terme d'Alacant i seixanta-dos mil cinc-cents seixanta-set en el terme de Sant Joan d'Alacant, tot dins d'un perímetre únic amb els límits següents:  
Nord: terrenys dels hereus del comte de Soto Ameno i solar segregat de la Diputació d'Alacant; sud, terrenys de María Teresa de Rojas y Roca de Togores, camí i solar segregat de la Diputació d'Alacant; est, camí de Benimagrell; i oest, carretera nacional 332.ª València, en els punts d'accessos, al nord i al sud, solar que se segregà i dona a la Universitat d'Alacant, i zona segregada de la Diputació Provincial d'Alacant. Enclavat en aquesta superfície, molt pròxim al límit nord, hi ha el solar «B» segregat anteriorment de la Diputació d'Alacant.  
- La porció situada al terme de Sant Joan d'Alacant confronta: nord, terrenys dels hereus del comte de Soto Ameno i en major extensió amb el solar segregat; sud, terrenys de María Teresa de Rojas y Roca de Togores, i la porció de la finca en el terme d'Alacant; est, camí de Benimagrell; i oest, carretera nacional 332.a València, solar que se segregà i que fou donat a la Universitat d'Alacant, i zona segregada de la Diputació d'Alacant.  
Finca núm. 14.502, inscripció 2ª, folis 13 i 14, llibre 185 de Sant Joan d'Alacant. Registre de la Propietat número cinc.  
- La porció situada en el terme d'Alacant confronta: nord, la porció de la finca al terme de Sant Joan d'Alacant; sud, camí; est, solar segregat; i oest, terrenys de María Teresa de Rojas y Roca de Togores.  
Finca núm. 6.274, inscripció 2a, folis 103 i 104, llibre 118/2.ª . Registre de la Propietat número quatre.  
Article segon  
La Generalitat Valenciana es compromet de mantenir l'Hospital General i Universitari i a posar en funcionament el Centre de Transfusions de Sang.  
Article tercer  
La cessió gratuïta de l'esmentat immoble comporta el compromís, per part de la Diputació d'Alacant, de concloure les operacions constructives sobre el conjunt immobiliari que es cedeix, en curs d'execució, reconeixent i pagant al seu càrrec exclusiu les obligacions de pagament que se'n generen en la progressió, fins l'acabament complet i la liquidació definitiva dels contractes corresponents.  
DISPOSICIO FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 11 de novembre de 1991.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI